Hvad er en virksomhedsoverdragelse?
Der er tale om en virksomhedsoverdragelse, når en virksomhed eller en del af en virksomhed bliver overdraget fra en juridisk person (for eksempel et selskab) til en anden i henhold til aftale mellem parterne.
Der kan også være tale om en virksomhedsoverdragelse, hvis der sker udlicitering eller entreprise i den virksomhed, du arbejder i.
Det er en konkret vurdering, om hvor stor en del af en virksomhed, som skal skifte ejer, før der kan statueres virksomhedsoverdragelse.
Hvis en virksomheds aktier eller anparter bliver overdraget, er der ikke tale om en virksomhedsoverdragelse.